**Robin Michael Widdows** (s. 27. toukokuuta 1942 Cowley, Middlesex, Englanti) on brittiläinen entinen autourheilija. Hän ajoi niin yksipaikkaisilla kuin urheiluautoillakin ja osallistui yhteen Formula 1 -sarjan maailmanmestaruuskilpailuun vuonna 1968. Widdows lopetti kilpa-ajamisen ammatikseen kesken kauden 1970.

Widdows oli myös rattikelkkailija ja osallistui talviolympialaisiin vuosina 1964 ja 1968. Hän kilpaili sekä kahden ja että miehen joukkueissa.

Varhainen elämä
---------------

Robin Widdows syntyi 27. toukokuuta 1942 pienessä Cowleyn kaupungissa Middlesexissä, Englannissa. Hänen isänsä oli taistelupilotti Charles Widdows, joka sodan jälkeen toimi koelentäjänä. Widdows kävi koulua Haileyburyssa ja innostui rattikelkkailusta ennen kiinnostustaan autourheiluun.

Kilpa-autoilu-ura
-----------------

Widdows innostui kilpailemaan autoilla vuonna 1964, ja hän ajoi MG Midgetiä. Vuonna 1965 hän ryhtyi ajamaan Lotus 23 -urheiluautoa ja saavutettuaan sillä hyviä tuloksia hän päätti kokeilla taitojaan Formula 3:ssa. Autona oli Brabham BT18. Hän voitti kauden keskivaiheilla kilpailuja, ja menestyksen myötä hän ajoi British Motor Corporationin MGB-autoa urheiluautojen maailmanmestaruussarjassa. 

Kaudeksi 1967 Widdows siirtyi ajamaan Euroopan Formula 2 -sarjaan. Hän ajoi samalla myös urheiluautoja ja osallistui muun muassa Ford GT40:llä Span tuhannen kilometrin ajoon. F2:ssa Widdows onnistui voittamaan kilpailun Hockenheimin radalla, mutta kilpailusta ei jaettu mestaruuspisteitä. 

Debyyttinsä Formula 1:n MM-sarjassa Widdows teki vuonna 1968 Britannian Grand Prix'ssa, ja se jäi myös hänen viimeiseksi MM-kilpailukseen. Kilpailussa hän keskeytti ajettuaan 34 kierrosta eikä saavuttanut F1-urallaan yhtään MM-pistettä.

Widdows jatkoi Formula 2 -sarjassa kilpailemistaan vuoteen 1970 asti eikä jättänyt urheiluautoiluakaan. Hän sijoittui muun muassa Le Mansin 24 tunnin ajossa vuonna 1969 Nanni Gallin kanssa seitsemänneksi. 1969 hän osallistui yhteen Formula 5000 -kilpailuun ja voitti F2-sarjassa EM-sarjan ulkopuolisen Lotteria Grand Prix'n. Widdows lopetti kilpa-autoilun vuonna 1970.

Ura kelkkailijana
-----------------

Widdows aloitti rattikelkkailun jo ennen innostustaan autourheiluun ja harrasti molempia myös yhtä aikaa.

Widdows osallistui Innsbruckin talviolympialaisiin 1964 ja Grenoblen talviolympialaisiin 1968 ja kilpaili sekä kahden että neljän miehen joukkueissa. Hän on yksi neljästä Formula 1 -kuljettajasta, jotka ovat osallistuneet olympialaisiin. Muut ovat Ben Pon, Roberto Mieres ja Divina Galica.

Tuloksia
--------

### Formula 1 -sarjan maailmanmestaruuskilpailut

| Vuosi | Talli | Auto | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1968 | Cooper | Cooper T86B | BRM V12 | RSA | ESP | MON | BEL | DUT | FRA | GBRKesk. | GER | ITA | CAN | USA | MEX | 0 | - |

Lähde:

### Formula 2 -sarjan Euroopanmestaruuskilpailut

Joissain kilpailuissa mukana oli samaan aikaan Formula 1 -sarjassa ajavia kuljettajia, jotka eivät olleet oikeutettuja EM-pisteisiin. Heidän sijoituksensa on kuitenkin otettu huomioon Widdowsin sijoituksia listatessa.

| Kausi | Talli | Auto | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1967 | Witley Racing Syndicate | Brabham BT23 | SNEYhdistynyt kuningaskuntaKesk. | SILYhdistynyt kuningaskunta8 | NÜRSaksaDNS | HOCSaksa4 | TULItävaltaKesk. | JAREspanja9 | ZANAlankomaat7 | PERItalia  | BRAYhdistynyt kuningaskuntaKesk. | VALItalia11 | 8 | 12. |
| 1968 | McLaren Racing Team | McLaren M4A | HOCSaksa7 | THRYhdistynyt kuningaskuntaDNQ | JAREspanjaKesk. |  |  |  |  |  |  |  | 2\* | 17.\* |
| Chequered Flag Racing | McLaren M4A |  |  |  | CRYYhdistynyt kuningaskuntaKesk. | TULItävaltaNC | ZANAlankomaat6 | PERItalia14 | HOCSaksaDNA | VALItalia  |  |
| 1969 | Merlyn Racing | Merlyn Mk 12 | THRYhdistynyt kuningaskunta  | HOCSaksa  | NÜRSaksaKesk. | JAREspanjaDNQ |  |  |  |  |  |  | 3 | 13. |
| Bob Gerard Racing | Brabham BT23C |  |  |  |  | TULItävaltaDNA | PERItalia5 | VALItaliaNC |  |  |  |
| 1970 | Alistair Walker Racing | Brabham BT30 | THRYhdistynyt kuningaskunta4 | HOCSaksa12 | MONEspanja4 | CRYYhdistynyt kuningaskuntaKesk. | HOCSaksa  | PERItalia  | TULItävalta  | IMOItalia  | HOCSaksa  |  | 9 | 7. |

Lähde:

\*Joissain lähteissä kauden 1968 EM-sarjaan kuului myös Belgian kilpailu, jossa Widdowsin merkitään ajaneen pisteille. Tällöin hän olisi saanut pisteitä yhteensä 6 ja sijoittunut pisteissä sijalle 12.

Lähteet
-------

1. ↑  Robin Widdows Biography and Olympic Results sports-reference.com.  Arkistoitu 23.8.2011. Viitattu 1.4.2010. (englanniksi)
2. ↑  ROBIN WIDDOWS *motorsportmagazine.com*. Viitattu 13.8.2019. (englanniksi)
3. 1 2 3  Robin Widdows – Biography F1 Rejects.  Arkistoitu 3.1.2010. Viitattu 30.3.2010. (englanniksi)
4. ↑  Formule 1 en de Olympische Spelen sportgeschiedenis.nl.  Arkistoitu 9.3.2009. Viitattu 1.4.2010. (hollanniksi)
5. 1 2 3 4 5  Drivers: Robin Widdows grandprix.com. Viitattu 30.3.2010. (englanniksi)
6. ↑  Robin Widdows – Career summary F1 Rejects.  Arkistoitu 27.12.2010. Viitattu 30.3.2010. (englanniksi)
7. ↑  1968 British Grand Prix Formula1.com. Viitattu 30.3.2010. (englanniksi)
8. ↑  Robin Widdows career statistics Driver Database. Viitattu 30.3.2010. (englanniksi)
9. ↑  Robin Widdows Historic Racing. Viitattu 30.3.2010. (englanniksi)[vanhentunut linkki]
10. ↑  1968 – Robin Widdows Formula1.com. Viitattu 30.3.2010. (englanniksi)
11. ↑  Formula 2 Register Formula2.net. Viitattu 1.4.2010. (englanniksi)

Aiheesta muualla
----------------

* Valokuvia Robin Widdowsista[vanhentunut linkki]